సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
పూరి జగన్నాథ్‌ని సిట్ అడిగే ప్రశ్నలివేనా ?
టాలీవుడ్ టాప్ డైరెక్టర్ పూరి జగన్నాథ్ డ్రగ్స్ స్కాండల్ కేసులో తెలంగాణ ఎక్సైజ్ శాఖ నుంచి నోటీసులు అందుకున్న...
TNN | Updated:
Jul 18, 2017, 11:48PM IST
టాలీవుడ్ టాప్ డైరెక్టర్ పూరి జగన్నాథ్ డ్రగ్స్ స్కాండల్ కేసులో తెలంగాణ ఎక్సైజ్ శాఖ నుంచి నోటీసులు అందుకున్న సంగతి తెలిసిందే. డ్రగ్స్ స్కాండల్ కేసుని దర్యాప్తు చేస్తోన్న సిట్ నుంచి విచారణ ఎదుర్కోనున్న సినీ ప్రముఖుల జాబితాలో మొదటి వ్యక్తిగా పూరి సిట్ ముందు హాజరుకానున్నారు. ఇప్పటివరకు అరెస్ట్ అయిన వారి నుంచి తమ దర్యాప్తులో సేకరించిన సమాచారం ప్రకారం సిట్ అధికారులు పూరిని ప్రశ్నించేందుకు రూపొందించిన క్వశ్చనేర్ లీకైనట్టు తెలుస్తోంది. లీకైన ప్రశ్నావళిలో పూరిని అడిగబోయే ప్రశ్నలు ఇలా వున్నాయని సమాచారం.
&gt; డ్రగ్స్ డీలర్ కెల్విన్&zwnj;తో ఎంత కాలంగా పరిచయం వుంది ? మొదటిసారి ఎలా పరిచయమయ్యాడు ?
&gt; కెల్విన్&zwnj;ని ఎవరు పరిచయం చేశారు ?
&gt; కెల్విన్ ఇప్పటివరకు మిమ్మల్ని ఎన్నిసార్లు కలిశాడు ? మీరు ఎన్నిసార్లు వెళ్లి కెల్విన్&zwnj;ని కలిశారు ?
&gt; ఇప్పటివరకు కెల్విన్ వద్ద ఎన్నిసార్లు డ్రగ్స్ కొనుగోలు చేశారు ?
&gt; మీరు కెల్విన్&zwnj;ని ఎంతమందికి పరిచయం చేశారు ?
&gt; ఈవెంట్స్ మేనేజ్&zwnj;మెంట్ ఆర్గనైజర్ పీయుష్&zwnj;తో మీకు పరిచయం వుందా ?
&gt; చార్మీకి, రవితేజకి డ్రగ్స్ అలవాటు చేసింది మీరే అని మీపై ఆరోపణలు వున్నాయి. ఇందులో నిజం వుందా ?
&gt; షీజన్&zwnj;తో వున్న పరిచయం సంగతేంటి ?
&gt; తరచుగా మీ ఇంట్లోనే డ్రగ్స్ పార్టీలు జరుగుతున్నాయనే సమాచారం వుంది. దానికి మీ సమాధానం ఏంటి ?
&gt; డ్రగ్స్ తీసుకోలేదనే మీరు చెప్పదల్చుకుంటే, ఆ నిజం వెనుకున్న నిగ్గు తేల్చే రక్త పరీక్షలకి మీరు సిద్ధమేనా ?
ఇటువంటి ప్రశ్నలే ఇప్పుడు పూరి జగన్నాథ్ సిట్ అధికారుల విచారణలో ఎదుర్కోనున్నారని తెలుస్తోంది. ఏ మాత్రం వీలు చిక్కినా.. ఎక్సైజ్ కార్యాలయం వద్ద విచారణకి హాజరయ్యే పూరికి తమ ప్రశ్నలు సంధించడానికి మీడియా కూడా వేచిచూస్తోంది. ఇవన్నీ కేవలం పూరికే కాదు... ఇంచుమించు ఇటువంటి ప్రశ్నలే ఈ విచారణలో భాగంగా నోటీసులు అందుకున్న సినీ ప్రముఖులంతా ఎదుర్కోనున్నారు.